b'\n_START_ARTICLE_\nHuangita\n_START_SECTION_\nCaracter\xc3\xadstiques\n_START_PARAGRAPH_\nLa huangita \xc3\xa9s un sulfat de f\xc3\xb3rmula qu\xc3\xadmica Ca0,5Al\xe2\x82\x83(SO\xe2\x82\x84)\xe2\x82\x82(OH)\xe2\x82\x86. Cristal\xc2\xb7litza en el sistema trigonal. La seva duresa a l\'escala de Mohs es troba entre 3 i 4._NEWLINE_Segons la classificaci\xc3\xb3 de Nickel-Strunz, la huangita pertany a "07.BC: sulfats (selenats, etc.), amb anions addicionals, sense H\xe2\x82\x82O, amb cations de mida mitjana i gran", juntament amb els minerals seg\xc3\xbcents: d\'ansita, alunita, amonioalunita, amoniojarosita, argentojarosita, beaverita-(Cu), dorallcharita, hidroniojarosita, jarosita, natroalunita-2c, natroalunita, natrojarosita, osarizawa\xc3\xafta, plumbojarosita, schlossmacherita, walthierita, beaverita-(Zn), ye\'elimita, atlasovita, naboko\xc3\xafta, clorotionita, euclorina, fedotovita, kamchatkita, piypita, klyuchevskita, alumoklyuchevskita, caledonita, wherryita, mammothita, linarita, schmiederita, munakata\xc3\xafta, chenita, krivovichevita i anhidrocainita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1992 al fil\xc3\xb3 Retna de la mina Tambo, situada al dip\xc3\xb2sit El Indio, a la prov\xc3\xadncia d\'Elqui (Regi\xc3\xb3 de Coquimbo, Xile). Nom\xc3\xa9s ha estat descrita en altres dos indrets m\xc3\xa9s: la mina Petelovo, que es troba a la localitat de Popintsi, a la prov\xc3\xadncia de P\xc3\xa0zardjik (Bulg\xc3\xa0ria), i a la font termal d\'Okumanza, a la prefectura de Gunma, a la regi\xc3\xb3 de Kanto (Jap\xc3\xb3).'